Document ID: 32003R0807

A Tanács 807/2003/EK rendelete
(2003. április 14.)
a Bizottságot a konzultációs eljárással összhangban (egyhangúság) elfogadott tanácsi jogi aktusokban megállapított végrehajtási hatásköreinek gyakorlása során segítő bizottságokkal kapcsolatos rendelkezéseknek az 1999/468/EK határozathoz történő hozzáigazításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 93., 94., 269., 279. és 308. cikkére,
tekintettel a Bizottság javaslatára [1],
tekintettel az Európai Parlament véleményére [2],
tekintettel a Gazdasági és Szociális Bizottság véleményére [3],
a Számvevőszékkel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendelet [4] vonatkozásában folytatott konzultációt követően,
mivel:
(1) A Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozat [5] a 87/373/EGK határozat [6] helyébe lépett.
(2) A Tanácsnak és a Bizottságnak az 1999/468/EK határozatról szóló nyilatkozatával [7] összhangban, a Bizottságot végrehajtási hatásköreinek gyakorlása során segítő bizottságokkal kapcsolatos, a 87/373/EGK határozatban meghatározott rendelkezéseket ki kell igazítani az 1999/468/EK határozat 3., 4. és 5. cikkének rendelkezéseivel történő összehangolásuk érdekében.
(3) Az említett nyilatkozat megadja a bizottsági eljárások kiigazítására vonatkozó módszereket, amelyre - feltéve, hogy az nem érinti a bizottságnak az alap-jogiaktusban meghatározott jellegét - automatikusan sor kerül.
(4) A kiigazítandó rendelkezésekben meghatározott határidőknek hatályban kell maradniuk. Ahol nem szerepel konkrét határidő a végrehajtási intézkedések elfogadására, a határidőt három hónapban kell meghatározni.
(5) A 87/373/EGK határozatban megállapított I. típusú bizottsági eljárásra hivatkozó jogi aktusok helyébe ezért az 1999/468/EK határozat 3. cikkében megállapított tanácsadó bizottsági eljárásra hivatkozó rendelkezéseknek kell lépniük.
(6) A 87/373/EGK határozatban megállapított IIa. és IIb. típusú bizottsági eljárásra hivatkozó jogi aktusok helyébe ezért az 1999/468/EK határozat 4. cikkében megállapított irányítóbizottsági eljárásra hivatkozó rendelkezéseknek kell lépniük.
(7) A 87/373/EGK határozatban megállapított IIIa. és IIIb. típusú bizottsági eljárásra hivatkozó jogi aktusok helyébe ezért az 1999/468/EK határozat 5. cikkében megállapított szabályozási bizottsági eljárásra hivatkozó rendelkezéseknek kell lépniük.
(8) E rendelet célja kizárólag az, hogy összehangolja a bizottsági eljárásokat. Az ezen eljárásokkal kapcsolatos bizottságok nevét adott esetben módosították,
ELGFOGADTA EZT A RENDELETET:
1. cikk
Tekintettel a tanácsadó bizottsági eljárásra, az I. mellékletben felsorolt jogi aktusokat az abban szereplő módon hozzá kell igazítani az 1999/468/EK határozat megfelelő rendelkezéseihez.
2. cikk
Tekintettel az irányítóbizottsági eljárásra, a II. mellékletben felsorolt jogi aktusokat az abban szereplő módon hozzá kell igazítani az 1999/468/EK határozat megfelelő rendelkezéseihez.
3. cikk
Tekintettel a szabályozási bizottsági eljárásra, a III. mellékletben felsorolt jogi aktusokat az abban szereplő módon hozzá kell igazítani az 1999/468/EK határozat megfelelő rendelkezéseihez.
4. cikk
Az I., II. és III. mellékletben szereplő jogi aktusok rendelkezésire vonatkozó hivatkozásokat az e rendelet által kiigazítottak szerinti rendelkezésekre vonatkozó hivatkozásokként kell értelmezni.
Az e rendeletben szereplő, a bizottságok korábbi elnevezéseire vonatkozó hivatkozásokat az új elnevezésekre vonatkozó hivatkozásokként kell értelmezni.
5. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Luxembourgban, 2003. április 14-én.

Labels: 10
11
15